**Protokoll fra styremøte 2/19 i Midt-Norge Travforbund tirsdag 19. februar 2019, kl 18.00, Mellomen, Leangen Travbane**

**Tilstede: Asbjørn Opdal, Morten Valstad, Jan Frode Holltrø, Ketil Oksvold, Gunnar Bergem, Gaute Inge Helseth, Mari Røstvik, Ronny Risvik, Elin Flataune og Sverre Hosen**

**Forfall: Laila Næve, Thea Indrebø, Lene Grenne**

**Gjest: Jostein Grande**

**Agenda**

**Sak 1 – 2/19: Godkjenning protokoll styremøte nr 1/19**

**Vedtak: Protokoll godkjent**

**I og med at vi hadde besøk ble sak 6 Nye leangen – Malvik satt først på dagsorden.**

**Sak 6: Nye Leangen – Malvik**

Asbjørn, sammen med Morten og Jan Frode orienterte om møte på Svebergtunet, og om pressemeldingen som ble sendt etter møte med DNT styret, Leangen selskapene og MNTF styret. En representant fra Rådmann i Malvik kommune var også tilstede den 14. februar.

I tillegg var Jostein Grande tilstede der og han var gjest på styremøte 21. februar. Jostein Grande orienterte om sitt oppdrag for styringsgruppen. Han har blant annet i oppdrag å orientere befolkningen i Malvik om travbanen som nå planlegges lagt til Malvik. Det er laget en informasjonsfilm om prosessen og denne ble lansert 14. februar. Den var allerede sett av mer enn 7000 på tirsdag kveld. Han orienterte om viktigheten av å stå samlet i prosessen nå, og at alle diskusjoner må tas internt og ikke i media. Saken ligger nå hos Rådmann i Malvik og hos Fylkesmann. Politikerne i Malvik har bedt om å få Arealplan til behandling i mars, med avgjørelse i kommunestyret i april. Styringsgruppen vil frem mot kommunestyrets behandling møte politikerne i Malvik.

Kjell Håvard Nilsen ble med på møtet via Skype, hvor han orienterte styret i MNTF om status i Malvik prosjektet, både rundt økonomi, grunnundersøkelser, forholdet til Nye Veier, Leangen Bolig og fremdriften frem mot ferdig anlegg. Nå må vi avvente kommunestyrets beslutning i april.

Når dette foreligger vil man sette i gang videre grunnundersøkelser og starte på reguleringsarbeidet av Malvik.

Blir det negativt svar må forbundsstyret vurdere videre fremdriftsplan.

**Sak 2 – 2/19: Generalforsamling MNTF 10.03.19**

* **Årsberetning 2018**

Denne ble gjennomgått. Tilføyes resultatene av NM for damer arrangert på Leangen i 2018. Styret skriver under årsberetningen og regnskapet..

* **Gjennomgang innkomne forslag**

Ett forslag innkommet innen fristen til MNTF. Det er fra 8 travlag og styret i Trenerforeningen ved Leangen. Dette ble gjennomgått og diskutert.

**Vedtak: Ett enstemmig styre støtter ikke forslaget, da styret mener at areal til ett komplett travanlegg er ivaretatt i vedtaket fra EXOGF i 2013 og i innspill til KPA i Malvik kommune. Det er også ivaretatt i reserveanlegget i Orkdal.**

* Sverre sender ut alle sakspapirene som generalforsamlingen skal behandle innen fristen 23.02.19.

**Sak 3 – 2/19: Generalforsamling DNT 27.04.19**

* **Forslag til saker, frist 15.03.19**
1. Styret gjentar forslaget fra 2018 med at alle medlemmer, også de under 16 år skal telle med når antall representanter til generalforsamlinger, skal regnes ut.
2. Styret vil også sende inn en sak hvor det kreves en økning i DU-utvalgets midler. DU-utvalget er ansvarlig for tilskudd til grasrota i travsporten. Her må det tilføyes mer midler i kampen om rekruttering til travsporten. Lokal anleggene må rustes opp til en minimum standard. De må gjøres attraktive slik at det kan skapes miljøer rundt disse. Sverre setter opp forlsag, som sendes styret i MNTF for godkjenning før innsendingen innen fristen 15. mars.

**Sak 4: Nytt medlemsregister DNT**

Sverre orienterte om arbeidet med ett nytt medlemsregisteret. Det er ytterligere forsinket, og giroer vil først bli sendt ut i løpet av mars. Det er foreløpig ikke tilgjengelig for travlagene.

**Sak 5: Informasjonsmøter**

* Så langt har det vært godt oppmøte og stort engasjement blant de fremmøtte.

Nossum 20, Rissa 24, Surnadal, 15, Leangen 15. Ved alle stedene møtte det nye deltakere for Til Start. Molde gjensto da styremøtet ble holdt.

* Det er fremkommet ønsker om flere møter, men foreløpig må vi vente med disse. Det er meget travelt ved forbundskontoret. I løpet av våren Bør/må det også avholdes kurs i forbindelse med nytt medlemsregister. I tillegg bør vi få arrangert nye funksjonærkurs. Ett i Trondheim og ett i Molde for Møre-region. Det er det viktigste.

**Sak 7: Nytt fra regionene/selskapene**

**Nord:** regionmøte avholdt**,** 1 lokalkjøring avholdt og 1 er avlyst. Den flyttes til høsten**.**

**Orkdal:** regionmøte avholdt**,** 3 lokalkjøringer avholdt, det jobbes mot sammenslåing av Meldal, Orkland og Orkdal. Meldal og Orkland går inn i Orkdal Tråvklubb.

**Trondheim:** Regionsmøte avholdt 11.02.19. 1 lokalkjøring avlyst, flyttet til 16.03.19.

**Ponni sør:** jobbes med Ponnilandsleiren. 2 ponniløp avholdt på Orkdal.

**Møre:** regionsmøte 20.02.19 i forkant informasjonsmøte 20.02.19 i Molde.

**Fosen:** Regionmøte avholdt med Ponnigalla. Aina Westberg valgt til ny leder.

**Ponnilandsleir 2019:** nytt navn Looking Superb’s Ponnilandsleir. Looking Superb har gått inn som hovedsponsor. Det er kommet inn støtte fra 10 travlag foreløpig, samt to regioner.

**Ungdomsgruppene:** To ledere, Trond Stoum og Thea Indrebø har vært på ledersamling i regi DNT. Ungdommene har satt opp aktivitetsplan for 2019 og de har søkt om midler fra DNT.

De jobber nå med informasjonsplakater for kuskene.

Ett forslag om å lage en video om ungdomsgruppene og ponnigruppene ble lansert. Kan dette være noe som ungdommene kan gjøre?

**Sak 8: Forbundssekretærens kvarter**

**Høstkonferansen 2019:** jobber med felles Høstkonferanse med Innlandet Travforbund. Dato blir 2. og 3. november på Oppdal, Skifer hotell. Styret i Innlandet har møte 21. februar 2019.

**Sak 9: Eventuelt**

Ingen saker.

**Trondheim 26.02.19**

**Sverre Hosen**